Diari Oficial de la Generalitat Valenciana


Sumari del DOGV 5219, del 15-03-2006 (2006/2742)

RESOLUCIÓ de 3 de març de 2006, de la Direcció General de Personal Docent de la Conselleria de Cultura, Educació i Esport, per la que anuncia el procediment per a canvi de destinació i reingressos a resultes del mateix, dels professors especials d'instituts tècnics d'ensenyaments mitjans «a extingir».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5219

Data del DOGV
:   15-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2742


Data del document
:   03-03-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * administració del personal
    * personal docent
    * ensenyament secundari
    * concurs administratiu

RESOLUCIÓ de 3 de març de 2006, de la Direcció General de Personal Docent de la Conselleria de Cultura, Educació i Esport, per la que anuncia el procediment per a canvi de destinació i reingressos a resultes del mateix, dels professors especials d'instituts tècnics d'ensenyaments mitjans «a extingir». [2006/2742]  
Vacants els llocs que es determinen en l'annex I, adjunt a la present Resolució, procedix oferir-los als professors especials d'instituts tècnics d'Ensenyaments Mitjans integrats en l'esmentat cos per Reial Decret 1467/1988, de 2 de desembre, i que es troben prestant servicis en centres situats en l'àmbit de gestió de la Conselleria de Cultura, Educació i Esport.  
Per tot això, en virtut de les competències atribuïdes en l'article 12.9 del Decret 115/2003, d'11 de juliol, del Consell de la Generalitat, pel qual s'aprova el reglament orgànic i funcional de la Conselleria de Cultura, Educació i Esport (DOGV 4543, de 14.07.2003), esta Direcció General resol:  
Primer  
Fer pública la relació de llocs vacants que figuren en l'annex I d'esta resolució, que poden ser coberts pels professors especials d'instituts tècnics d'Ensenyaments Mitjans «a extingir» que reunisquen els requisits previstos en la present Resolució.  
Segon  
Podran sol·licitar estos llocs els professors especials d'instituts tècnics d'Ensenyaments Mitjans de les respectives matèries, integrats en l'esmentat cos, en virtut del que preveu el Reial Decret 1467/1988, de 2 de desembre, que es troben en alguna de les situacions que s'indica a continuació:  
a) Els funcionaris que es troben en situació de servici actiu amb destí definitiu en centres dependents de la Conselleria de Cultura, Educació i Esport.  
b) Els funcionaris que es troben en situació d'excedència voluntària declarada des de centres actualment dependents de la Conselleria de Cultura, Educació i Esport.  
Si es tractara dels supòsits d'excedència voluntària per interés particular o per agrupació familiar previstos en els apartats c) i d) de l'article 29.3 de la Llei 30/1984, de Mesures per a la Reforma de la Funció Pública, només podran participar si al finalitzar el present curs escolar han transcorregut dos anys des que van passar a esta situació.  
Igualment, podran sol·licitar els llocs de referència els professors especials d'instituts tècnics d'Ensenyamentes Mitjans de les respectives matèries, integrats en tal Cos en virtut del que preveu el Reial Decret 1467/1988, de 2 de desembre, que es troben en la situació d'excedència, procedents de l'àmbit de gestió de la Conselleria de Cultura, Educació i Esport, per a places d'idèntica naturalesa.  
Tercer.  
Hauran de participar obligatòriament en el present procés, a fi d'obtindre destinació definitiva, els professors que es troben en destinació provisional.  
Als funcionaris inclosos en este apartat, en el supòsit de no participar en el procés o, si participant, no sol·licitaren tots els llocs vacants relacionats en l'annex I, se'ls adjudicarà d'ofici destinació definitiva.  
Quart  
Per a participar en el present procés els interessats hauran d'omplir la instància el model de la qual s'adjunta com annex II, de la present Resolució, consignant en ella els centres que sol·liciten per orde de preferència, dels que apareixen en l'annex I, especificant la província, localitat i nom del centre, així com tots els dades que es requerisquen en ella. Junt amb la instància hauran d'aportar la documentació acreditativa dels mèrits al·legats en la forma especificada en l'annex III.  
Cinqué  
Les instàncies, així com la documentació a què es referix el punt anterior, podran presentar-se en el Registre General de la Conselleria de Cultura, Educació i Esport, en els registres de les direccions territorials de Cultura, Educació i Esport o en qualsevol de les dependències a què al·ludix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud davant d'una Oficina de Correus, es farà en sobre obert, perquè la instància siga datada i segellada pel funcionari de Correus abans de ser certificada.  
El termini de presentació d'instàncies i documents serà de quinze dies hàbils, comptats a partir del dia següent a la publicació de la present Resolució en el Diari Oficial de la Generalitat Valenciana.  
No seran tinguts en compte, ni per consegüent valorats, aquells mèrits que els aspirants al·leguen i no acrediten prou en el termini de presentació d'instàncies.  
Sisé  
La Direcció General de Personal Docent baremarà els mèrits i procedirà a l'adjudicació de les destinacions, exposant la resolució provisional en el tauler d'anuncis de les direccions territorials de Cultura, Educació i Esport.  
Les adjudicacions es realitzaran segons les puntuacions obtingudes pels participants i tenint en compte l'orde de preferència per ells establits en la seua petició de llocs.  
En el cas que es produïren empats en el total de les puntuacions, estos es resoldran atenent successivament a la major puntuació en cadascun dels apartats del barem, per l'orde en què apareixen en el mateix i, si s'escau el cas, per la major puntuació en els subapartats, seguint igualment el mateix orde.  
Seté  
Els participants podran presentar reclamacions o renúncia a la resolució provisional, en el termini de cinc dies hàbils, comptats a partir de la data d'exposició de l'esmentada resolució.  
Huité  
Resoltes les reclamacions presentades, la Direcció General de Personal Docent procedirà a elevar a definitiva la resolució provisional i a la seua publicació en el Diari Oficial de la Generalitat Valenciana.  
Nové  
Les destinacions obtingudes en el present procediment seran irrenunciables. La presa de possessió en les noves destinacions que s'obtinguen d'acord amb el que disposa la present resolució tindrà lloc l'1 de setembre del 2006.  
Deu  
Contra esta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, pot interposar-se amb caràcter potestatiu recurs de reposició davant de la Direcció General de Personal en el termini d'un mes comptat des del dia següent de la seua publicació o interposar-se directament recurs contenciós administratiu davant del Jutjat Contenciós Administratiu de València en el termini de dos mesos comptats a partir del dia següent de la seua publicació.  
València, 3 de març de 2006.. El director general de Personal Docent: José Antonio Rovira Jover.